title: 2012/792/EÚ: Rozhodnutie Rady zo 6. decembra 2012 o uzatvorení Dohody vo forme výmeny listov medzi Európskou úniou a Brazíliou podľa článku XXVIII Všeobecnej dohody o clách a obchode (GATT) z roku 1994 o úprave koncesií týkajúcich sa spracovaného hydinového mäsa stanovených v zozname EÚ, ktorý tvorí prílohu k dohode GATT z roku 1994, a Dohody vo forme výmeny listov medzi Európskou úniou a Thajskom podľa článku XXVIII Všeobecnej dohody o clách a obchode (GATT) z roku 1994 o úprave koncesií týkajúcich sa spracovaného hydinového mäsa stanovených v zozname EÚ, ktorý tvorí prílohu k dohode GATT z roku 1994#Dohoda vo forme výmeny listov medzi Európskou úniou a Brazíliou podľa článku XXVIII Všeobecnej dohody o clách a obchode (GATT) z roku 1994 o úprave koncesií týkajúcich sa spracovaného hydinového mäsa stanovených v zozname EÚ, ktorý tvorí prílohu k dohode GATT z roku 1994#Dohoda vo forme výmeny listov medzi Európskou úniou a Thajskom podľa článku XXVIII Všeobecnej dohody o clách a obchode (GATT) z roku 1994 o úprave koncesií týkajúcich sa spracovaného hydinového mäsa stanovených v zozname EÚ, ktorý tvorí prílohu k dohode GATT z roku 1994

text:
               20.12.2012

               SK

               Úradný vestník Európskej únie

               L 351/47

         ROZHODNUTIE RADY
   zo 6. decembra 2012
   o uzatvorení Dohody vo forme výmeny listov medzi Európskou úniou a Brazíliou podľa článku XXVIII Všeobecnej dohody o clách a obchode (GATT) z roku 1994 o úprave koncesií týkajúcich sa spracovaného hydinového mäsa stanovených v zozname EÚ, ktorý tvorí prílohu k dohode GATT z roku 1994, a Dohody vo forme výmeny listov medzi Európskou úniou a Thajskom podľa článku XXVIII Všeobecnej dohody o clách a obchode (GATT) z roku 1994 o úprave koncesií týkajúcich sa spracovaného hydinového mäsa stanovených v zozname EÚ, ktorý tvorí prílohu k dohode GATT z roku 1994
   (2012/792/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na stanovisko Európskeho parlamentu,
   keďže:

               (1)

               Rada splnomocnila 25. mája 2009 Komisiu, aby začala rokovania podľa článku XXVIII GATT 1994 s cieľom nanovo prerokovať koncesie v prípade colných položiek pre spracované hydinové mäso patriace do kapitoly 16 kombinovanej nomenklatúry podľa článku 1 nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1) (ďalej len „KN“).

               (2)

               Tieto rokovania vyústili do dohôd vo forme výmeny listov parafovaných s Thajskom 22. novembra 2011 a s Brazíliou 7. decembra 2011 (ďalej len „dohody“).

               (3)

               V súlade s rozhodnutím Rady 2012/231/EÚ z 23. apríla 2012 (2) boli dohody v mene Únie podpísané 26. júna 2012 s Brazíliou a 18. júna 2012 s Thajskom.

               (4)

               Tieto dohody by sa mali schváliť,

         PRIJALA TOTO ROZHODNUTIE:
   Článok 1
   Dohoda vo forme výmeny listov medzi Európskou úniou a Brazíliou podľa článku XXVIII Všeobecnej dohody o clách a obchode (GATT) z roku 1994 o úprave koncesií týkajúcich sa spracovaného hydinového mäsa stanovených v zozname EÚ, ktorý tvorí prílohu k dohode GATT z roku 1994, a Dohoda vo forme výmeny listov medzi Európskou úniou a Thajskom podľa článku XXVIII Všeobecnej dohody o clách a obchode (GATT) z roku 1994 o úprave koncesií týkajúcich sa spracovaného hydinového mäsa stanovených v zozname EÚ, ktorý tvorí prílohu k dohode GATT z roku 1994, sa týmto v mene Únie schvaľujú.
   Znenie dohôd je pripojené k tomuto rozhodnutiu.
   Článok 2
   Predseda Rady v mene Únie vydá oznámenia stanovené v dohodách.
   Článok 3
   Toto rozhodnutie nadobúda účinnosť dňom nasledujúcim po jeho prijatí.

      V Bruseli 6. decembra 2012

            Za Radu

            predsedníčka

         S. CHARALAMBOUS

      (1)  Ú. v. ES L 256, 7.9.1987, s. 1.

      (2)  Ú. v. EÚ L 117, 1.5.2012, s. 1.

      DOHODA
      vo forme výmeny listov medzi Európskou úniou a Brazíliou podľa článku XXVIII Všeobecnej dohody o clách a obchode (GATT) z roku 1994 o úprave koncesií týkajúcich sa spracovaného hydinového mäsa stanovených v zozname EÚ, ktorý tvorí prílohu k dohode GATT z roku 1994
      Ženeva 26. júna 2012
      Vážený pán,
      na základe rokovaní podľa článku XXVIII Všeobecnej dohody o clách a obchode (GATT) z roku 1994, pokiaľ ide o úpravu koncesií EÚ týkajúcich sa spracovaného hydinového mäsa, mám tú česť navrhnúť nasledujúce:

                  1.

                  Európska únia začlení do svojho zoznamu tieto zmeny:

                              Viazané colné sadzby pre podpoložky 1602 3211, 1602 3230 a 1602 3290 sú 2 765 EUR/t.

                              V prípade položky 1602 3211 sa otvára colná kvóta 16 140 ton, z toho 15 800 ton sa prideľuje Brazílii. Sadzba v rámci dovoznej kvóty je 630 EUR/t.

                              V prípade položky 1602 3230 sa otvára colná kvóta 79 705 ton, z toho 62 905 ton sa prideľuje Brazílii. Sadzba v rámci dovoznej kvóty je 10,9 %.

                              V prípade položky 1602 3290 sa otvára colná kvóta 2 865 ton, z toho 295 ton sa prideľuje Brazílii. Sadzba v rámci dovoznej kvóty je 10,9 %.

                  2.

                  Dovozy podľa colných kvót uvedených v odseku 1 sa uskutočňujú na základe osvedčení pôvodu vydaných na nediskriminačnom základe príslušnými orgánmi v Brazílii.

                  3.

                  Na žiadosť ktorejkoľvek strany sa môžu kedykoľvek uskutočniť konzultácie týkajúce sa akejkoľvek z uvedených záležitostí.

            Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením tvoriť dohodu vo forme výmeny listov medzi Európskou úniou a Brazíliou.
      Európska únia a Brazília si navzájom oznámia ukončenie svojich interných postupov potrebných na nadobudnutie platnosti dohody. Dohoda vstupuje do platnosti 14. (štrnástym) dňom po dátume posledného oznámenia.
      Prijmite, prosím, výraz mojej najhlbšej úcty.
      Съставено в Женева на
      Hecho en Ginebra, el
      V Ženevě dne
      Udfærdiget i Geneve, den
      Geschehen zu Genf am
      Genf,
      Έγινε στη Γενεύη, στις
      Done at Geneva,
      Fait à Genève, le
      Fatto a Ginevra, addì
      Ženēvā,
      Priimta Ženevoje,
      Kelt Genfben,
      Magħmul f’Ġinevra,
      Gedaan te Genève,
      Sporządzono w Genewie dnia
      Feito em Genebra,
      Întocmit la Geneva, la
      V Ženeve
      V Ženevi,
      Tehty Genevessä,
      Utfärdat i Genève den

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Гια την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

      Ženeva 26. júna 2012
      Vážený pán,
      mám česť potvrdiť prijatie Vášho listu z 26. júna 2012 v tomto znení:
      „… na základe rokovaní podľa článku XXVIII Všeobecnej dohody o clách a obchode (GATT) z roku 1994, pokiaľ ide o úpravu koncesií EÚ týkajúcich sa spracovaného hydinového mäsa, mám tú česť navrhnúť nasledujúce:

                  1.

                  Európska únia začlení do svojho zoznamu tieto zmeny:

                              Viazané colné sadzby pre podpoložky 1602 3211, 1602 3230 a 1602 3290 sú 2 765 EUR/t.

                              V prípade položky 1602 3211 sa otvára colná kvóta 16 140 ton, z toho 15 800 ton sa prideľuje Brazílii. Sadzba v rámci dovoznej kvóty je 630 EUR/t.

                              V prípade položky 1602 3230 sa otvára colná kvóta 79 705 ton, z toho 62 905 ton sa prideľuje Brazílii. Sadzba v rámci dovoznej kvóty je 10,9 %.

                              V prípade položky 1602 3290 sa otvára colná kvóta 2 865 ton, z toho 295 ton sa prideľuje Brazílii. Sadzba v rámci dovoznej kvóty je 10,9 %.

                  2.

                  Dovozy podľa colných kvót uvedených v odseku 1 sa uskutočňujú na základe osvedčení pôvodu vydaných na nediskriminačnom základe príslušnými orgánmi v Brazílii.

                  3.

                  Na žiadosť ktorejkoľvek strany sa môžu kedykoľvek uskutočniť konzultácie týkajúce sa akejkoľvek z uvedených záležitostí.

            Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením tvoriť dohodu vo forme výmeny listov medzi Európskou úniou a Brazíliou.
      Európska únia a Brazília si navzájom oznámia ukončenie svojich interných postupov potrebných na nadobudnutie platnosti dohody. Dohoda vstupuje do platnosti 14. (štrnástym) dňom po dátume posledného oznámenia.“
      Mám česť týmto vyjadriť súhlas mojej vlády s uvedeným listom.
      Feito em Genebra,
      Съставено в Женева на
      Hecho en Ginebra, el
      V Ženevě dne
      Udfærdiget i Geneve, den
      Geschehen zu Genf am
      Genf,
      Έγινε στη Γενεύη, στις
      Done at Geneva,
      Fait à Genève, le
      Fatto a Ginevra, addì
      Ženēvā,
      Priimta Ženevoje,
      Kelt Genfben,
      Magħmul f’Ġinevra,
      Gedaan te Genève,
      Sporządzono w Genewie dnia
      Întocmit la Geneva, la
      V Ženeve
      V Ženevi,
      Tehty Genevessä,
      Utfärdat i Genève den

         Pelo Brasil
         За Бразилия
         Por Brasil
         Za Brazílii
         For Brasilien
         Für Brasilien
         Brasiilia nimel
         Για τη Βραζιλία
         For Brazil
         Pour le Brésil
         Per il Brasile
         Brazīlijas vārdā –
         Brazilijos vardu
         Brazília részéről
         Għall-Brażil
         Voor Brazilië
         W imieniu Brazylii
         Pentru Brazilia
         Za Brazíliu
         Za Brazilijo
         Brasilian puolesta
         För Brasilien

      PREKLAD
      DOHODA
      vo forme výmeny listov medzi Európskou úniou a Thajskom podľa článku XXVIII Všeobecnej dohody o clách a obchode (GATT) z roku 1994 o úprave koncesií týkajúcich sa spracovaného hydinového mäsa stanovených v zozname EÚ, ktorý tvorí prílohu k dohode GATT z roku 1994
      Brusel 18. júna 2012
      Vážený pán,
      na základe rokovaní podľa článku XXVIII Všeobecnej dohody o clách a obchode (GATT) z roku 1994, pokiaľ ide o úpravu koncesií EÚ týkajúcich sa spracovaného hydinového mäsa, mám tú česť navrhnúť nasledujúce:

                  1.

                  Európska únia začlení do svojho zoznamu tieto zmeny:

                              Viazané colné sadzby pre podpoložky 1602 3230, 1602 3290 a 1602 39 sú 2 765 EUR/t.

                              V prípade položky 1602 3230 sa otvára colná kvóta 79 705 ton, z toho 14 000 ton sa prideľuje Thajsku. Sadzba v rámci dovoznej kvóty je 10,9 %.

                              V prípade položky 1602 3290 sa otvára colná kvóta 2 865 ton, z toho 2 100 ton sa prideľuje Thajsku. Sadzba v rámci dovoznej kvóty je 10,9 %.

                              V prípade položky 1602 3921 sa otvára colná kvóta 10 ton a prideľuje sa Thajsku. Sadzba v rámci dovoznej kvóty je 630 EUR/t.

                              V prípade položky 1602 3929 sa otvára colná kvóta 13 720 ton, z toho 13 500 ton sa prideľuje Thajsku. Sadzba v rámci dovoznej kvóty je 10,9 %.

                              V prípade položky 1602 3940 sa otvára colná kvóta 748 ton, z toho 600 ton sa prideľuje Thajsku. Sadzba v rámci dovoznej kvóty je 10,9 %.

                              V prípade položky 1602 3980 sa otvára colná kvóta 725 ton, z toho 600 ton sa prideľuje Thajsku. Sadzba v rámci dovoznej kvóty je 10,9 %.

                  2.

                  Dovozy podľa colných kvót uvedených v odseku 1 sa uskutočňujú na základe osvedčení pôvodu vydaných na nediskriminačnom základe príslušnými orgánmi v Thajsku.

                  3.

                  Na žiadosť ktorejkoľvek strany sa môžu kedykoľvek uskutočniť konzultácie týkajúce sa akejkoľvek z uvedených záležitostí.

            Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením tvoriť dohodu vo forme výmeny listov medzi Európskou úniou a Thajskom.
      Európska únia a Thajsko si navzájom oznamujú ukončenie svojich interných postupov potrebných na nadobudnutie platnosti dohody. Dohoda vstupuje do platnosti 14. (štrnástym) dňom po dátume posledného oznámenia.
      Prijmite, prosím, výraz mojej najhlbšej úcty.

            Za Európsku úniu

      Brusel 18. júna 2012
      Vážený pán,
      mám česť potvrdiť prijatie Vášho listu z 18. júna 2012 v tomto znení:
      „... na základe rokovaní podľa článku XXVIII Všeobecnej dohody o clách a obchode (GATT) z roku 1994, pokiaľ ide o úpravu koncesií EÚ týkajúcich sa spracovaného hydinového mäsa, mám tú česť navrhnúť nasledujúce:

                  1.

                  Európska únia začlení do svojho zoznamu tieto zmeny:

                              Viazané colné sadzby pre podpoložky 1602 3230, 1602 3290 a 1602 39 sú 2 765 EUR/t.

                              V prípade položky 1602 3230 sa otvára colná kvóta 79 705 ton, z toho 14 000 ton sa prideľuje Thajsku. Sadzba v rámci dovoznej kvóty je 10,9 %.

                              V prípade položky 1602 3290 sa otvára colná kvóta 2 865 ton, z toho 2 100 ton sa prideľuje Thajsku. Sadzba v rámci dovoznej kvóty je 10,9 %.

                              V prípade položky 1602 3921 sa otvára colná kvóta 10 ton a prideľuje sa Thajsku. Sadzba v rámci dovoznej kvóty je 630 EUR/t.

                              V prípade položky 1602 3929 sa otvára colná kvóta 13 720 ton, z toho 13 500 ton sa prideľuje Thajsku. Sadzba v rámci dovoznej kvóty je 10,9 %.

                              V prípade položky 1602 3940 sa otvára colná kvóta 748 ton, z toho 600 ton sa prideľuje Thajsku. Sadzba v rámci dovoznej kvóty je 10,9 %.

                              V prípade položky 1602 3980 sa otvára colná kvóta 725 ton, z toho 600 ton sa prideľuje Thajsku. Sadzba v rámci dovoznej kvóty je 10,9 %.

                  2.

                  Dovozy podľa colných kvót uvedených v odseku 1 sa uskutočňujú na základe osvedčení pôvodu vydaných na nediskriminačnom základe príslušnými orgánmi v Thajsku.

                  3.

                  Na žiadosť ktorejkoľvek strany sa môžu kedykoľvek uskutočniť konzultácie týkajúce sa akejkoľvek z uvedených záležitostí.

            Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením tvoriť dohodu vo forme výmeny listov medzi Európskou úniou a Thajskom.
      Európska únia a Thajsko si navzájom oznamujú ukončenie svojich interných postupov potrebných na nadobudnutie platnosti dohody. Dohoda vstupuje do platnosti 14. (štrnástym) dňom po dátume posledného oznámenia.“
      Mám česť týmto vyjadriť súhlas mojej vlády s uvedeným listom.

            Za Thajské kráľovstvo


title: 2011/574/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2009

text:
               27.9.2011

               SK

               Úradný vestník Európskej únie

               L 250/145

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2009
   (2011/574/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2009 spolu s odpoveďami centra (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (3), a najmä na jeho článok 23,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0107/2011),

               1.

               udeľuje riaditeľovi Európskeho centra pre prevenciu a kontrolu chorôb absolutórium za plnenie rozpočtu centra za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 124.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 142, 30.4.2004, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2009
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2009,

                  —

                  so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2009 spolu s odpoveďami centra (1),

                  —

                  so zreteľom na odporúčanie Rady z 15. februára 2011 (05892/2011 – C7-0052/2011),

                  —

                  so zreteľom na článok 276 Zmluvy o ES a článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (3), a najmä na jeho článok 23,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0107/2011),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá, a že príslušné transakcie sú zákonné a správne;

                  B.

                  keďže 5. mája 2010 Európsky parlament udelil riaditeľovi Európskeho centra pre prevenciu a kontrolu chorôb absolutórium za plnenie rozpočtu centra za rozpočtový rok 2008 (5) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              vzal na vedomie, že Dvor audítorov upozornil na to, že bolo nevyhnutné preniesť sumu vo výške približne 16 200 000 EUR (zodpovedajúcu 40 % celkového rozpočtu centra),

                              —

                              vyjadril znepokojenie, že k 31. decembru 2008 nebola medzi centrom a švédskou vládou stále dosiahnutá žiadna dohoda o sídle,

                              —

                              upozornil, že plánovanie výberových konaní sa naďalej spája s nedostatkami,

                              —

                              vyjadril hlboké poľutovanie nad tým, že centrum úplne nesplnilo svoju povinnosť zaslať orgánu zodpovednému za udelenie absolutória správu vypracovanú jeho riaditeľom, v ktorej sa súhrnne uvádza počet vnútorných auditov vykonaných vnútorným audítorom, ako je stanovené v článku 72 ods. 5 rámcového nariadenia o rozpočtových pravidlách;

                  C.

                  keďže rozpočet centra na rok 2009 predstavoval 51 000 000 EUR, čo je v porovnaní s rozpočtovým rokom 2008 nárast o 25,3 %,

                  1.

                  poznamenáva, že rozpočet centra sa zvýšil zo 17 100 000 EUR v roku 2006 na 51 000 000 EUR v roku 2009;

                  2.

                  berie na vedomie, že centru sa v roku 2009 poskytli zdroje vo výške 51 000 000 EUR, z čoho 48 100 000 EUR boli dotácie z rozpočtu Únie;

                  3.

                  zdôrazňuje, že sa mierne zlepšila úroveň plnenia platobných rozpočtových prostriedkov na 91 %, čo predstavuje sumu nevyužitých prostriedkov vo výške 4 800 000 EUR; poznamenáva však, že toto nedostatočné plnenie súvisí so skutočnosťou, že centrum obmedzilo svoje požiadavky o platobné rozpočtové prostriedky s cieľom znížiť objem hotovosti na svojom bankovom účte ku koncu roku, ako to vyžadovali Dvor audítorov a Komisia;

         Výkonnosť

                  4.

                  znova žiada centrum, aby v tabuľke, ktorá bude prílohou ďalšej správy Dvora audítorov, uviedla porovnanie činností uskutočnených v priebehu skúmaného roka, za ktorý sa udeľuje absolutórium, a činností uskutočnených v predchádzajúcom rozpočtovom roku s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti agentúry;

                  5.

                  domnieva sa však, že centrum je dôležitou inštitúciou, ktorá môže prispieť k posilneniu a rozvoju sledovania chorôb na európskej úrovni, ako aj hodnotiť súčasné a vznikajúce hrozby pre zdravie ľudí, ktoré predstavujú infekčné choroby a informovať o nich;

                  6.

                  poukazuje na významný prínos centra pri opatreniach v boji proti pandémii H1N1 v roku 2009, napríklad prostredníctvom predbežných usmernení s názvom Použitie špecifických očkovacích látok proti chrípke H1N1 počas pandémie v roku 2009;

                  7.

                  zastáva názor, že treba posilniť kompetencie centra, aby mala Únia k dispozícii vlastné kapacity na hodnotenie závažnosti rizika infekcie a aby sa mohla zlepšiť koordinácia medzi členskými štátmi;

                  8.

                  konštatuje, že centrum dokázalo v roku 2009 vyvinúť množstvo produktov a služieb v oblasti epidemiológie, sledovania, prevencie a kontroly prenosných ochorení a že publikuje celý rad vedeckých správ;

                  9.

                  žiada Dvor audítorov, aby vykonal audity výkonnosti centra;

         Prenesenie rozpočtových prostriedkov

                  10.

                  vyjadruje znepokojenie nad tým, že Dvor audítorov informoval už v roku 2006 o vysokej úrovni prenosov, čo má negatívny vplyv na plnenie rozpočtu a je v rozpore so zásadou ročnej platnosti rozpočtu; obzvlášť poznamenáva, že rozpočtové prostriedky prenesené z roku 2008 a zodpovedajúce sume vo výške 2 200 000 EUR bolo nevyhnutné zrušiť, a že v roku 2009 predstavovali prenesené rozpočtové prostriedky 42 % hlavy II – Administratívne výdavky a 63 % hlavy III – Prevádzkové výdavky; preto vyzýva centrum, aby informovalo orgán udeľujúci absolutórium o opatreniach prijatých na odstránenie tohto nedostatku;

         Sídlo centra

                  11.

                  víta skutočnosť, že dohoda o sídle bola napokon podpísaná 30. júna 2010 správnou radou centra a švédskym ministrom pre verejné zdravie a starostlivosť o starších ľudí a že zároveň bola prijatá sprievodná zmena zákona, ktorá má umožniť, aby zamestnanci centra a ich rodiny boli zapísaní do švédskeho registra obyvateľstva;

         Vnútorný audit

                  12.

                  vyjadruje znepokojenie nad tým, že centrum opäť celkom nesplnilo svoju povinnosť zaslať orgánu udeľujúcemu absolutórium správu vypracovanú jeho riaditeľom, v ktorej je zhrnutý obsah odporúčania Útvaru pre vnútorný audit (IAS), ako je stanovené v článku 72 ods. 5 rámcového nariadenia o rozpočtových pravidlách; vyjadruje znepokojenie najmä nad tým, že v súvislosti s opatreniami v nadväznosti na predchádzajúce odporúčania centrum dostalo jedno „veľmi dôležité“ odporúčanie a sedem ďalších „dôležitých“ odporúčaní od IAS, pritom však neboli poskytnuté žiadne informácie o ich obsahu; preto naliehavo vyzýva riaditeľa centra, aby poskytol tieto informácie;

                  13.

                  uznáva, že IAS takisto vykonal audit finančného hospodárenia v roku 2009, ktorého celkovým cieľom bolo získať náležitú istotu týkajúcu sa primeranosti vnútorných kontrol, ktoré podporujú postupy finančného hospodárenia, plánovania verejného obstarávania, plnenia rozpočtu, podávania správ o hospodárení a monitorovania a kontrol; zdôrazňuje, že odporúčania IAS sa týkajú potreby aktualizovať a posilniť finančné postupy pre záväzky a platby s cieľom presnejšie definovať a zaznamenať vykonané kontroly;

                  14.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

         (1)  Ú. v. EÚ C 338, 14.12.2010, s. 124.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 142, 30.4.2004, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 252, 25.9.2010, s. 141.

         (6)  Prijaté texty, P7_TA(2011)0163 (pozri stranu 269 tohto úradného vestníka).


title: 2013/620/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu spoločného podniku pre palivové články a vodík za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku pre palivové články a vodík za rozpočtový rok 2011

text:
               16.11.2013

               SK

               Úradný vestník Európskej únie

               L 308/351

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu spoločného podniku pre palivové články a vodík za rozpočtový rok 2011
   (2013/620/EÚ)
   EURÓPSKY PARLAMENT,

               —

               so zreteľom na konečnú účtovnú spoločného podniku pre palivové články a vodík za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky spoločného podniku pre palivové články a vodík za rozpočtový rok 2011 spolu s odpoveďami spoločného podniku (1),

               —

               so zreteľom na odporúčanie Rady z 12. februára 2013 (05755/2013 – C7-0040/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 521/2008 z 30. mája 2008, ktorým sa zakladá spoločný podnik pre palivové články a vodík (4), najmä na jeho článok 11 ods. 4,

               —

               so zreteľom na nariadenie Rady (EÚ) č. 1183/2011 zo 14. novembra 2011, ktorým sa mení a dopĺňa nariadenie (ES) č. 521/2008, ktorým sa zakladá spoločný podnik pre palivové články a vodík (5),

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0084/2013),

               1.

               udeľuje výkonnému riaditeľovi spoločného podniku pre palivové články a vodík absolutórium za plnenie rozpočtu spoločného podniku za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku pre palivové články a vodík, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 6, 10.1.2013, s. 56.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 153, 12.6.2008, s. 1.

      (5)  Ú. v. EÚ L 302, 19.11.2011, s. 3.

      (6)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku pre palivové články a vodík za rozpočtový rok 2011
      EURÓPSKY PARLAMENT,

                  —

                  so zreteľom na konečnú účtovnú spoločného podniku pre palivové články a vodík za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky spoločného podniku pre palivové články a vodík za rozpočtový rok 2011 spolu s odpoveďami spoločného podniku (1),

                  —

                  so zreteľom na odporúčanie Rady z 12. februára 2013 (05755/2013 – C7-0040/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (ES) č. 521/2008 z 30. mája 2008, ktorým sa zakladá spoločný podnik pre palivové články a vodík (4), a najmä na jeho článok 11 ods. 4,

                  —

                  so zreteľom na nariadenie Rady (EÚ) č. 1183/2011 zo 14. novembra 2011, ktorým sa mení a dopĺňa nariadenie (ES) č. 521/2008, ktorým sa zakladá spoločný podnik pre palivové články a vodík (5),

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0084/2013),

                  A.

                  keďže spoločný podnik pre palivové články a vodík (ďalej len „spoločný podnik“) bol zriadený v máji 2008 ako verejno-súkromné partnerstvo na základe nariadenia (ES) č. 521/2008 na obdobie do 31. decembra 2017 s cieľom zamerať sa na vývoj trhových aplikácií, a tým uľahčovať dodatočné úsilie priemyslu o rýchle zavedenie technológie palivových článkov a vodíkovej technológie do praxe;

                  B.

                  keďže nariadenie (ES) č. 521/2008 bolo zmenené nariadením (EÚ) č. 1183/2011;

                  C.

                  keďže spoločný podnik je finančne nezávislý iba od novembra 2010 a v roku 2011 vypracoval svoju prvú ročnú účtovnú závierku za celý rozpočtový rok;

                  D.

                  keďže členmi spoločného podniku sú: Únia zastúpená Komisiou, nové celosvetové priemyselné energetické zoskupenie (New Energy World Industry Grouping – NEW-IG) a výskumné zoskupenie (N.ERGHY);

                  E.

                  keďže Dvor audítorov vyhlásil, že získal primeranú istotu v tom, že ročná účtovná závierka spoločného podniku za rozpočtový rok 2011 je spoľahlivá;

                  F.

                  keďže Dvor audítorov vyjadril výhrady k zákonnosti a správnosti operácií súvisiacich s účtovnou závierkou spoločného podniku;

                  G.

                  keďže maximálna výška príspevku Únie pre spoločný podnik na celé obdobie je 470 000 000 EUR, ktoré sa uhradia z rozpočtu siedmeho rámcového programu pre výskum, z čoho podiel vyčlenený na prevádzkové náklady nesmie prekročiť 20 000 000 EUR,

         Rozpočtové a finančné hospodárenie

                  1.

                  víta skutočnosť, že Dvor audítorov skonštatoval, že ročná účtovná závierka spoločného podniku za rok 2011 verne vyjadruje vo všetkých významných hľadiskách jeho finančnú situáciu k 31. decembru 2011 a výsledky jeho operácií a tok hotovosti za príslušný rozpočtový rok v súlade s ustanoveniami jeho nariadenia o rozpočtových pravidlách;

                  2.

                  je znepokojený skutočnosťou, že Dvor audítorov vyjadril výhrady k zákonnosti a správnosti operácií súvisiacich s účtovnou závierkou spoločného podniku, keďže osem z dvanástich auditov ex post, ako sú vymedzené v stratégii auditov ex post prijatej správnou radou spoločného podniku v januári 2011, bolo ukončených k septembru 2012 a pokrývalo 4 800 000 EUR (27 % všetkých žiadostí o preplatenie nákladov, ktoré boli doručené spoločnému podniku v roku 2011), pričom v dvoch z týchto auditov sa zistili závažné chyby, z ktorých tú rozsiahlejšiu (764 000 EUR) sa podarilo napraviť v nasledujúcom roku;

                  3.

                  konštatuje, že okrem záležitostí opísaných v týchto dvoch auditoch sú operácie, na ktorých sa zakladá ročná účtovná závierka spoločného podniku za rozpočtový rok 2011, vo všetkých významných hľadiskách zákonné a správne;

                  4.

                  ďalej konštatuje, že konečný rozpočet spoločného podniku na rok 2011 zahŕňal viazané rozpočtové prostriedky vo výške 117 000 000 EUR a platobné rozpočtové prostriedky vo výške 60 000 000 EUR a miera čerpania dostupných viazaných rozpočtových prostriedkov bola 99,8 % a dostupných platobných rozpočtových prostriedkov 87,9 %; berie na vedomie, že suma 112 000 000 EUR predstavujúca viazané rozpočtové prostriedky dostupné na operačné činnosti (hlava III rozpočtu) sa čerpala prostredníctvom rámcového záväzku na výzvu na predloženie návrhov v roku 2011;

                  5.

                  so znepokojením konštatuje, že rozpočtový postup uvedený v rozpočtových pravidlách spoločného podniku nebol dodržaný, keďže výnimka povolená Komisiou zapísať zrušené rozpočtové prostriedky do odhadu príjmov a výdavkov na nasledujúce tri roky bola nesprávne vyložená; konštatuje, že v dôsledku výkladu tohto rozpočtového postupu spoločným podnikom je výsledok rozpočtového hospodárenia za rok 2011 nesprávny, keďže suma 6 300 000 v platobných rozpočtových prostriedkoch prenesená z roku 2011 do roku 2012 nebola do výpočtu zahrnutá a výkaz o výsledku rozpočtového hospodárenia za rok 2010 nezahŕňa platobné rozpočtové prostriedky vo výške 3 300 000 EUR prenesené z roku 2010 do roku 2011;

                  6.

                  je znepokojený tým, že viazanosť nevyužitých rámcových záväzkov z roku 2010 vo výške 10 400 000 EUR s konečným dátumom čerpania 31. decembra 2011 nebola zrušená do konca roka 2011, ale až v januári 2012;

                  7.

                  berie na vedomie, že výzvy na predkladanie návrhov zorganizované v rokoch 2008, 2009 a 2010 viedli k podpísaniu dohôd o grantoch v celkovej výške 183 400 000 EUR a v roku 2011 sa začala štvrtá výzva na predloženie návrhov vo výške 111 600 000 EUR, čo predstavuje 41 %, resp. 25 % maximálneho príspevku Únie na výskumné činnosti spoločného podniku; ďalej konštatuje, že v januári 2012 sa začala piata výzva na predloženie návrhov vo výške 79 000 000 EUR, čo je ďalších 18 % maximálneho príspevku Únie; konštatuje, že v súvislosti s čerpaním rozpočtu sa dosiahol pokrok;

         Systémy dohľadu a kontroly

                  8.

                  konštatuje, že na konci roka 2011 účtovník potvrdil príslušné obchodné postupy tak, ako sa to vyžaduje v rozpočtových pravidlách spoločného podniku, pričom zistil určitý počet nedostatkov; berie na vedomie, že spoločný podnik pre palivové články a vodík vymedzil akčný plán na riešenie týchto zistených nedostatkov a že podľa spoločného podniku sa väčšina opatrení z tohto plánu vykonala;

         Ročné hodnotenie úrovne nepeňažných príspevkov

                  9.

                  víta skutočnosť, že metodika hodnotenia úrovne nepeňažných príspevkov bola dokončená a že útvar pre vnútorný audit (IAS) Komisie a oddelenie vnútorného auditu (IAC) spoločného podniku ju spoločne posúdili v apríli 2012;

                  10.

                  náležite berie na vedomie, že celková výška nepeňažných príspevkov, ktorú potvrdil účtovník k 8. februáru 2012, bola 347 600 000 EUR a v hodnotiacej správe bol uvedený záver, že táto suma by sa mala znížiť o 930 000 EUR, keďže niektorí účastníci predložili svoje rozpočtované náklady na základe systému 60 % paušálnej sadzby na výpočet nepriamych nákladov namiesto 20 % paušálnej sadzby platnej pre spoločný podnik; konštatuje, že táto oprava bola vykonaná;

         Správa pokladne

                  11.

                  zdôrazňuje skutočnosť, že na konci decembra 2011 bol zostatok na bankovom účte spoločného podniku 9 200 000 EUR a od augusta 2011 do decembra 2011 sa hotovostný zostatok spoločného podniku pohyboval približne medzi 30 000 000 EUR a 60 000 000 EUR; naliehavo vyzýva spoločný podnik, aby spoločne s Komisiou zaviedol všetky opatrenia potrebné na minimalizovanie hotovostných zostatkov držaných na účtoch na úroveň, ktorá sa požaduje v rámci limitov stanovených v dohodách o financovaní uzavretých s Komisiou;

         Ďalšie otázky týkajúce sa riadenia

                  12.

                  uznáva, že spoločný podnik v roku 2011 vypracoval plán na zabezpečenie pokračovania činnosti a zaznamenal pokrok v oblasti formálneho schválenia politík bezpečnosti IT, pričom v júni 2012 prijal plán na zabezpečenie pokračovania činnosti vrátane plánu obnovy systému po havárii;

                  13.

                  berie na vedomie, že rozpočtové pravidlá spoločného podniku neboli zatiaľ zmenené a doplnené tak, aby obsahovali ustanovenia o právomoci vnútorného audítora Komisie; konštatuje však, že správna rada v marci 2011 vymedzila a schválila príslušné úlohy IAS a IAC;

                  14.

                  víta skutočnosť, že 3. februára 2012 bola podpísaná hostiteľská dohoda medzi spoločným podnikom a belgickými orgánmi týkajúca sa kancelárskych priestorov, výsad a imunít a inej podpory, ktorá sa má poskytnúť;

         Ďalšie otázky

                  15.

                  opätovne vyzýva Dvor audítorov, aby v primeranej lehote predložil Európskemu parlamentu osobitnú správu o spoločných problémoch, ktoré vznikajú v súvislosti s povahou spoločných podnikov a ktoré by mali tieto podniky riešiť spolu so svojimi partnermi s cieľom zabezpečiť svoju pridanú hodnotu a efektívne vykonávanie programov Únie v oblasti výskumu, technologického rozvoja a demonštračných činností; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov a ich štruktúry.

         (1)  Ú. v. EÚ C 6, 10.1.2013, s. 56.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 153, 12.6.2008, s. 1.

         (5)  Ú. v. EÚ L 302, 19.11.2011, s. 3.

         (6)  Ú. v. ES L 357, 31.12.2002, s. 72.


title: 2013/564/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej agentúry pre bezpečnosť letectva za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť letectva za rozpočtový rok 2011

text:
               16.11.2013

               SK

               Úradný vestník Európskej únie

               L 308/189

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Európskej agentúry pre bezpečnosť letectva za rozpočtový rok 2011
   (2013/564/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 216/2008 (4) o zriadení Európskej agentúry pre bezpečnosť letectva, a najmä na jeho článok 60,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0075/2013),

               1.

               udeľuje výkonnému riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 53.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 79, 19.3.2008, s. 1.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť letectva za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 216/2008 (4) o zriadení Európskej agentúry pre bezpečnosť letectva, a najmä na jeho článok 60,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0075/2013),

                  A.

                  keďže Dvor audítorov vyhlásil, že získal primeranú istotu o tom, že ročná účtovná závierka Európskej agentúry pre bezpečnosť letectva (ďalej len „agentúra“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže 10. mája 2012 Európsky parlament udelil výkonnému riaditeľovi agentúry absolutórium za plnenie rozpočtu agentúry za rozpočtový rok 2010 (6) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              vyzýva agentúru, aby prijala primerané opatrenia s cieľom odstrániť nedostatky, ktoré ohrozujú transparentnosť postupu verejného obstarávania, ako aj zásadu riadneho finančného hospodárenia,

                              —

                              vyzýva Komisiu, aby zabezpečila, že agentúra správne uplatňuje predpisy Únie; zdôrazňuje význam transparentnosti v postupoch verejného obstarávania a výberu zamestnancov,

                              —

                              vyzýva agentúru, aby riadne zohľadňovala pracovné skúsenosti svojich zamestnancov a predchádzala tak konfliktom záujmov; zastáva názor, že zásady agentúry týkajúce sa konfliktu záujmov by mali určiť, do akej miery a za akých podmienok sa zamestnanec agentúry môže podieľať na udeľovaní certifikátu lietadlu, na ktorom pracoval pred tým, ako nastúpil do agentúry,

                              —

                              vyzýva agentúru, aby prijala účinné postupy, ktoré budú náležitým spôsobom riešiť možné prípady údajného konfliktu záujmov v rámci agentúry; vyzýva tiež agentúru, aby na svojej webovej stránke uverejnila vyhlásenia o záujmoch a profesijnej minulosti svojich odborníkov, vedúcich zamestnancov, členov správnej rady a všetkých ďalších osôb, ktorých činnosť súvisí s vydávaním certifikátov; uvádza, že agentúra by sa mala v oblasti konfliktu záujmov riadiť usmerneniami Organizácie pre hospodársku spoluprácu a rozvoj (OECD),

                              —

                              vyzýva agentúru, aby v prípade prevádzkového rozpočtu pokračovala v zavádzaní existujúcej štruktúry vychádzajúcej z činností s cieľom vytvoriť jasné prepojenie medzi pracovným programom a finančnými prognózami a ďalej zlepšovať monitorovanie a vykazovanie výkonnosti,

                              —

                              vyzýva agentúru, aby ďalej zlepšila dokumentáciu k plánovaniu kontrol; pripomína agentúre, že je dôležité zdokumentovať hodnotenie rizika a kritériá, ktoré sa použili pri stanovovaní plánu kontrol, aby vedela zdôvodniť svoj vnútorný rozhodovací proces v prípadoch, ktoré sa vyznačujú vážnymi nedostatkami ovplyvňujúcimi bezpečnosť občanov Únie,

                              —

                              vyzýva tiež agentúru, aby ďalej zvyšovala svoju účinnosť pri riadení kľúčových otázok v oblasti bezpečnosti tým, že:

                                          —

                                          bude monitorovať informácie,

                                          —

                                          skráti dĺžku časového rámca pre podávanie správ a vykonávanie,

                                          —

                                          zdokumentuje rozhodovací proces medzi agentúrou a Komisiou,

                                          —

                                          primerane zmierni riziká možnej situácie konfliktu záujmov;

                  C.

                  keďže agentúra je financovaná približne zo 75 % z poplatkov, platieb a iných príjmov a približne z 25 % z príspevku z rozpočtu Únie;

                  D.

                  keďže podľa Dvora audítorov bol rozpočet agentúry na rozpočtový rok 2011 vo výške 138 700 000 EUR, čo v porovnaní so sumou 137 200 000 EUR v roku 2010 predstavuje nárast o 1,09 %,

                  E.

                  keďže podľa Dvora audítorov príspevok Únie na rozpočet agentúry na rok 2011 bol vo výške 34 400 000 EUR, čo v porovnaní so sumou 34 197 000 EUR v roku 2010 predstavuje zvýšenie o 0,59 %,

                  1.

                  zdôrazňuje významný prínos agentúry k zachovaniu vysokej a jednotnej úrovne bezpečnosti civilného letectva v Európe;

         Rozpočtové a finančné hospodárenie

                  2.

                  na základe správy Dvora audítorov berie na vedomie, že príspevok Únie na agentúru na rok 2011 bol vo výške 34,4 milióna EUR v porovnaní so sumou 34,2 milióna EUR v roku 2010;

                  3.

                  na základe správy Dvora audítorov konštatuje, že celkový rozpočet vo výške 138 700 000 EUR zahŕňal:

                              —

                              34,4 milióna EUR dotácií Únie (24,8 %),

                              —

                              75,2 milióna EUR vlastných príjmov agentúry (54,2 %),

                              —

                              1,7 milióna EUR príspevkov tretích krajín (1,2 %),

                              —

                              24,7 milióna EUR pripísaných príjmov z poplatkov a úhrad (17,8 %),

                              —

                              1,4 milióna EUR ostatných príjmov agentúry (1 %),

                              —

                              1,2 milióna EUR ostatných dotácií (1 %);

                  4.

                  berie na vedomie, že úsilie vykonávať v priebehu rozpočtového roka dohľad nad rozpočtom prispelo k vysokej miere plnenia rozpočtu vo výške 98,80 %;

         Záväzky a prenosy

                  5.

                  na základe výročnej správy agentúry za rok 2011 konštatuje, že v roku 2011 agentúra využívala len nediferencované rozpočtové prostriedky;

                  6.

                  na základe správy Dvora audítorov konštatuje, že zníženie koeficientu krajiny pre Nemecko v júni 2010 spôsobilo výrazný prebytok rozpočtových prostriedkov v hlave I rozpočtu agentúry s názvom Výdavky na zamestnancov v roku 2011 a že približne 3 milióny EUR (7 % rozpočtových prostriedkov) bolo presunutých z hlavy I do rôznych rozpočtových riadkov v hlave III (operačné výdavky) napriek ich nízkej miere plnenia, čo sa týka platieb; okrem toho poznamenáva, že tento významný prevod medzi hlavami, ktorý značne zmenil štruktúru rozpočtu, nebol predložený správnej rade agentúry na schválenie; vyzýva agentúru, aby informovala orgán udeľujúci absolutórium o prijatých opatreniach, pretože tento stav je v rozpore so zásadou špecifikácie rozpočtu;

                  7.

                  konštatuje, že tento prevod zvýšil rozpočtové prostriedky hlavy III na 13,7 milióna EUR, a že na konci roka 2011 bolo 7,8 milióna EUR prenesených do roku 2012 a prenesená suma predstavuje 56,9 % zvýšených prostriedkov; požaduje, aby agentúra informovala orgán udeľujúci absolutórium o opatreniach prijatých na zníženie vysokej miery prenosov, pretože je to v rozpore so zásadou ročnej platnosti rozpočtu;

                  8.

                  na základe výročnej správy o činnosti konštatuje, že celkové čerpanie viazaných rozpočtových prostriedkov dosiahlo 148 450 344,53 EUR, z čoho 121 966 394,59 EUR bolo využitých a 26 483 949,94 EUR úverových rozpočtových prostriedkov z pripísaných príjmov bolo automaticky presunutých v súlade s článkom 10 nariadenia o rozpočtových pravidlách agentúry; konštatuje, že tento prenos predstavuje 17,8 % celkových prostriedkov; vyzýva agentúru, aby informovala orgán udeľujúci absolutórium o opatreniach prijatých na zníženie vysokej miery prenosov, pretože je to v rozpore so zásadou ročnej platnosti rozpočtu; žiada Komisiu, aby čo najskôr predložila návrh na riešenie rozporu medzi zásadou ročnej platnosti rozpočtu a potrebou financovať viacročné certifikačné projekty;

         Systémy dohľadu a kontroly

                  9.

                  na základe správy Dvora audítorov konštatuje, že agentúra musí zlepšiť správu dlhodobého majetku; vyzýva agentúru, aby urgentne informovala orgán udeľujúci absolutórium o opatreniach prijatých na zlepšenie systému inventúrneho súpisu a finančného riadenia vnútorných nákladov na informačné projekty;

                  10.

                  so znepokojením konštatuje, že na konci roka 2011 mala agentúra zostatky na bankových účtoch vo výške 55 miliónov EUR (v roku 2010: 49 miliónov EUR) len v jednej banke; berie na vedomie zámer agentúry otvoriť bankové účty aspoň v dvoch bankách, ako odporúča Dvor audítorov; konštatuje, že na tento účel má v pláne otvoriť súťažné rokovacie ponukové konanie začiatkom roka 2013; vyzýva agentúru, aby informovala orgán udeľujúci absolutórium o ukončení opatrení prijatých na zníženie jej finančného rizika;

         Konflikt záujmov a transparentnosť

                  11.

                  víta skutočnosť, že Dvor audítorov vykonal audit, ktorého cieľom bolo posúdiť politiky a postupy v oblasti riadenia konfliktov záujmov v štyroch európskych agentúrach vrátane Európskej agentúry pre bezpečnosť letectva, a predložil výsledky tohto auditu vo svojej osobitnej správe č. 15/2012;

                  12.

                  vyjadruje poľutovanie nad tým, že podľa zistení správy Dvora audítorov v čase ukončenia auditu (október 2011) agentúra primerane neriešila situácie konfliktu záujmov; okrem toho vyjadruje poľutovanie nad tým, že agentúra nemá zavedené žiadne politiky na riešenie konfliktov záujmov;

                  13.

                  opätovne zdôrazňuje, že agentúra by nemala zaraďovať zamestnancov, ktorí predtým pracovali u výrobcu lietadla, na prácu na certifikácii lietadla, na ktorom pracovali, keď boli zamestnaní u daného výrobcu, pretože by to mohlo viesť ku konfliktu záujmov; poznamenáva, že táto situácia sa vyskytla aspoň v jednom prípade certifikácie; poukazuje na to, že samotná zásada kolegiality nezabráni tomu, aby pri technickom hodnotení a v rozhodovacom procese nevzniklo riziko konfliktu záujmov;

                  14.

                  konštatuje, že agentúra na základe auditu Dvora audítorov a uverejnenia jeho osobitnej správy č. 15/2012 podnikla celý rad krokov, napríklad:

                              —

                              1. augusta 2012 agentúra prijala revidovaný Kódex správania zamestnancova EASA, ako aj politiku v oblasti prijímania darov a pohostinnosti a politiku predchádzania konfliktom záujmov a zmierňovania ich vplyvu, ktorá sa vzťahuje na odporúčania Dvora audítorov a je v súlade s usmerneniami OECD; poznamenáva, že v rámci politiky predchádzania konfliktu záujmov sa od všetkých riadiacich pracovníkov, členov výkonného výboru a zamestnancov na citlivých pozíciách a externých odborníkov zapojených do hlavných činností agentúry vyžaduje, aby vyplnili vyhlásenie o záujmoch; požaduje, aby okrem vyhlásení o záujmoch zamestnancov boli na internetových stránkach EASA zverejnené aj vyhlásenia riadiacich pracovníkov a externých odborníkov,

                              —

                              1. augusta 2012 agentúra vytvorila etický výbor na zaručenie nezávislého, nestranného a objektívneho hodnotenia vyhlásení o záujmoch zamestnancov agentúry, ktorý bude vedúcim pracovníkom poskytovať podporu pri hodnotení vyplneného formulára o záujmoch a riešení akýchkoľvek súvisiacich záležitostí, ktoré boli predložené etickému výboru; etický výbor je v súčasnosti, po prijatí jeho rokovacieho poriadku vrátane podrobných kritérií hodnotenia a posudzovania vyhlásení o záujmoch zamestnancov agentúry, plne funkčný; berie na vedomie skutočnosť, že členovia správnej rady nie sú ochotní podpísať vyhlásenie o záujmoch; žiada, aby boli prijaté opatrenia v tejto oblasti, a nalieha na predsedu správnej rady, aby informovala orgán udeľujúci absolutórium o tejto situáci,

                              —

                              v súčasnosti (január 2013) agentúra uplatňuje politiku týkajúcu sa konfliktu záujmov vrátane povinnej odbornej prípravy poskytovanej externými konzultantmi pre všetkých zamestnancov agentúry, ako aj pravidelného úvodného zaškolenia nových zamestnancov agentúry,

                              —

                              1. augusta 2012 bol podobný kódex správania vypracovaný pre odvolaciu radu a do konca februára 2013 sa pre členov odvolacej rady zorganizuje odborná príprava, ktorú zabezpečí externý konzultant,

                              —

                              v júni 2012 agentúra vydala návrh kódexu správania pre správnu radu; následne Komisia za podpory agentúry prevzala vedenie v záujme prijatia kódexu správania správnou radou;

                        žiada agentúru, aby naďalej prijímala opatrenia na základe odporúčaní Dvora audítorov a zabránila tak akýmkoľvek konfliktom záujmov medzi jej jednotlivými riadiacimi a prevádzkovými štruktúrami a aby orgánu udeľujúcemu absolutórium predložila správu o vykonávaní uvedených politík a postupov, ako aj o akomkoľvek ďalšom vývoji, pokiaľ ide o riešenie konfliktov záujmov;

                  15.

                  vyzýva agentúru, aby do svojich výročných správ o činnosti začlenila osobitný oddiel o opatreniach prijatých na predchádzanie konfliktom záujmov a ich riešenie, ktorý by mal okrem iného zahŕňať:

                              —

                              počet overených prípadov konfliktov záujmu,

                              —

                              počet prípadov tzv. otáčavých dverí,

                              —

                              opatrenia prijaté v jednotlivých kategóriách prípadov,

                              —

                              počet konaní začatých v prípade straty dôvery a ich výsledky,

                              —

                              uplatnené sankcie;

                  16.

                  berie na vedomie, že životopis výkonného riaditeľa agentúry a štyroch ďalších riaditeľov je teraz k dispozícii na jej webových stránkach spolu s príslušnými vyhláseniami o záujme; berie na vedomie úsilie agentúry o väčšiu transparentnosť, ale naďalej zastáva názor, že by sa tieto ustanovenia mali vzťahovať aj na odborníkov/zamestnancov, ktorí sa podieľajú na procese certifikácie lietadiel, ako sa uviedlo v rámci postupu udelenia absolutória za rok 2010; vyzýva agentúru, aby čo najskôr informovala orgán udeľujúci absolutórium o pokroku dosiahnutom v tejto oblasti;

                  17.

                  vyjadruje poľutovanie nad tým, že ani životopisy (vrátane aspoň profesijnej minulosti) ani vyhlásenia o záujme členov správnej rady a pozorovateľov nie sú verejne k dispozícii na internetovej stránke agentúry, ako sa to požadovalo v predchádzajúcom postupe udelenia absolutória; naliehavo vyzýva agentúru a jej správnu radu, aby prijali okamžité opatrenia na nápravu tohto problému;

         Vnútorný audit

                  18.

                  na základe výročnej správy o vnútornom audite za rok 2011 konštatuje, že v roku 2011 útvar pre vnútorný audit (IAS) uskutočnil hodnotenie pokroku dosiahnutého agentúrou pri vykonávaní jeho odporúčaní v nadväznosti na audit z roku 2006 o vykonávaní noriem vnútornej kontroly Komisie, následné hodnotenie v roku 2007, audit z roku 2008 o príjmoch a priamych nákladoch a audit riadenia ľudských zdrojov z roku 2009; ďalej konštatuje, že IAS potvrdil, že 16 z 18 odporúčaní bolo primerane a efektívne vykonaných; vyzýva agentúru, aby orgán udeľujúci absolutórium informovala o opatreniach, ktoré boli prijaté na vykonanie dvoch doteraz nevykonaných odporúčaní;

         Postupy prijímania zamestnancov

                  19.

                  na základe výročnej správy o činnosti konštatuje, že v roku 2011 agentúra uzavrela 85 nových pracovných zmlúv a na konci roka zamestnávala celkom 642 pracovníkov;

                  20.

                  na základe správy Dvora audítorov uznáva, že agentúra potrebuje ďalej zlepšiť transparentnosť postupov výberu zamestnancov; vyzýva agentúru, aby informovala orgán udeľujúci absolutórium o opatreniach prijatých na zlepšenie postupov prijímania zamestnancov;

                  21.

                  pripomína agentúre, aké dôležité je zabezpečiť primeranú odbornú prípravu kontrolných tímov a ich vedúcich, ako aj kvalifikačné kritériá na tieto funkcie; vyzýva agentúru, aby naďalej vyvíjala v tomto smere úsilie;

                  22.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (7) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 53.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 79, 19.3.2008, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 286, 17.10.2012, s. 175.

         (7)  Prijaté texty, P7_TA(2013)0134 (pozri stranu 374 tohto úradného vestníka).


title: 2011/853/EÚ: Rozhodnutie Rady z  29. novembra 2011 o podpise Európskeho dohovoru o právnej ochrane služieb založených na podmienenom prístupe alebo pozostávajúcich z podmieneného prístupu v mene Európskej únie#Európsky dohovor o právnej ochrane služieb založených na podmienenom prístupe alebo pozostávajúcich z podmieneného prístupu

text:
|

2011/853/EÚ: Rozhodnutie Rady z  29. novembra 2011 o podpise Európskeho dohovoru o právnej ochrane služieb založených na podmienenom prístupe alebo pozostávajúcich z podmieneného prístupu v mene Európskej únie - Európsky dohovor o právnej ochrane služieb založených na podmienenom prístupe alebo pozostávajúcich z podmieneného prístupu

Úradný vestník L 336 , 20/12/2011 S. 0001 - 0005

		Rozhodnutie Radyz 29. novembra 2011o podpise Európskeho dohovoru o právnej ochrane služieb založených na podmienenom prístupe alebo pozostávajúcich z podmieneného prístupu v mene Európskej únie(2011/853/EÚ)RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 5,so zreteľom na návrh Európskej komisie,keďže:(1) Rada 16. júla 1999 poverila Komisiu, aby v mene Európskeho spoločenstva rokovala v rámci Rady Európy o dohovore o právnej ochrane služieb založených na podmienenom prístupe alebo pozostávajúcich z podmieneného prístupu.(2) Európsky dohovor o právnej ochrane služieb založených na podmienenom prístupe alebo pozostávajúcich z podmieneného prístupu (ďalej len "dohovor") bol prijatý Radou Európy 24. januára 2001.(3) V dohovore sa zavádza normatívny rámec, ktorý je takmer identický s normatívnym rámcom stanoveným v smernici Európskeho parlamentu a Rady 98/84/ES z 20. novembra 1998 o právnej ochrane služieb založených na podmienenom prístupe alebo pozostávajúcich z podmieneného prístupu [1].(4) Dohovor nadobudol platnosť 1. júla 2003 a je otvorený na podpísanie pre Úniu a jej členské štáty.(5) Podpísanie dohovoru by prispelo k rozšíreniu uplatňovania ustanovení podobných ustanoveniam smernice 98/84/ES mimo hraníc Únie a k zavedeniu právnych predpisov v oblasti služieb založených na podmienenom prístupe, ktoré by platili na celom európskom kontinente.(6) Únia prijatím smernice 98/84/ES uplatnila svoju vnútornú právomoc v oblastiach, na ktoré sa vzťahuje dohovor, s výnimkou jeho článkov 6 a 8, pokiaľ sa článok 8 týka opatrení podľa článku 6. Dohovor by preto mala podpísať tak Únia, ako aj jej členské štáty.(7) Tento dohovor by sa mal podpísať v mene Únie s výhradou jeho uzavretia,PRIJALA TOTO ROZHODNUTIE:Článok 1Týmto sa v mene Únie schvaľuje podpis Európskeho dohovoru o právnej ochrane služieb založených na podmienenom prístupe alebo pozostávajúcich z podmieneného prístupu s výhradou uzavretia dohovoru.Text dohovoru je pripojený k tomuto rozhodnutiu.Článok 2Týmto sa predseda Rady poveruje určiť osobu(-y) splnomocnenú(-é) podpísať dohovor v mene Únie.Článok 3Toto rozhodnutie nadobúda účinnosť dňom jeho prijatia.V Bruseli 29. novembra 2011Za RadupredsedníčkaK. Szumilas[1] Ú. v. ES L 320, 28.11.1998, s. 54.--------------------------------------------------PREKLADEurópsky dohovor o právnej ochrane služieb založených na podmienenom prístupe alebo pozostávajúcich z podmieneného prístupuPREAMBULAČlenské štáty Rady Európy, ostatné štáty a Európske spoločenstvo, signatári tohto dohovoru,berúc do úvahy, že cieľom Rady Európy je dosiahnuť väčšiu jednotnosť medzi jej členmi,majúc na pamäti odporúčanie č. R (91) 14 Výboru ministrov pre právnu ochranu kódovaných televíznych služieb,berúc do úvahy skutočnosť, že pirátstvo dekodérov kódovaných televíznych služieb je v Európe stále problémom,berúc na vedomie, že od prijatia vyššie uvedeného odporúčania sa objavili nové typy služieb založených na podmienenom prístupe a nové typy zariadení podmieneného prístupu, ako aj nové formy nezákonného prístupu k týmto službám a zariadeniam,berúc na vedomie, že v právnych predpisoch jednotlivých európskych štátov upravujúcich ochranu služieb založených na podmienenom prístupe alebo pozostávajúcich z podmieneného prístupu existujú veľké rozdiely,berúc na vedomie, že nezákonný prístup ohrozuje hospodársku životaschopnosť subjektov, ktoré poskytujú vysielacie služby a služby informačnej spoločnosti, a v dôsledku toho môže negatívne ovplyvniť rozmanitosť programov a služieb ponúkaných verejnosti,presvedčení o potrebe viesť spoločnú politiku zacielenú na ochranu služieb založených na podmienenom prístupe alebo pozostávajúcich z podmieneného prístupu,presvedčení o tom, že trestné, správne alebo iné sankcie môžu zohrávať účinnú úlohu pri prevencii protizákonných činností voči službám založeným na podmienenom prístupe,uznávajúc, že protizákonným činnostiam vykonávaným na obchodné účely by sa mala venovať osobitná pozornosť,zohľadňujúc existujúce medzinárodné právne nástroje, ktoré obsahujú ustanovenia týkajúce sa ochrany služieb založených na podmienenom prístupe alebo pozostávajúcich z podmieneného prístupu,SA DOHODLI TAKTO:ODDIEL IVŠEOBECNÉ USTANOVENIAČlánok 1Predmet a účelTento dohovor sa vzťahuje na služby informačnej spoločnosti a vysielacie služby, ktoré sú poskytované za odplatu a ktoré sú založené na podmienenom prístupe alebo pozostávajú z podmieneného prístupu. Účelom tohto dohovoru je ustanoviť za protizákonný určitý počet činností vykonávaných na území strán dohovoru, ktoré umožňujú nepovolený prístup k chráneným službám, a zblížiť právne predpisy strán dohovoru v tejto oblasti.Článok 2Vymedzenie pojmovNa účely tohto dohovoru:a) "chránená služba" znamená ktorúkoľvek z týchto služieb, ak je poskytovaná za odplatu a na základe podmieneného prístupu:- služby televíznych programov v zmysle článku 2 Európskeho dohovoru o cezhraničnej televízii v znení zmien a doplnení,- služby rozhlasového vysielania, teda rozhlasové programy určené pre verejnosť, s bezdrôtovým alebo drôtovým prenosom, vrátane satelitu,- služby informačnej spoločnosti, pod ktorými sa rozumejú služby poskytované elektronickou cestou, na diaľku a na individuálnu žiadosť príjemcu služieb,alebo poskytovanie podmieneného prístupu k vyššie uvedeným službám považované za samostatnú službu;b) "podmienený prístup" znamená každé technické opatrenie a/alebo zariadenie, ktoré umožňujú prístup v zrozumiteľnej forme k jednej zo služieb uvedených v písmene a) tohto článku na základe predchádzajúceho individuálneho povolenia;c) "zariadenie podmieneného prístupu" znamená každé vybavenie, softvér a/alebo zariadenie, navrhnuté alebo upravené tak, aby umožňovali prístup v zrozumiteľnej forme k jednej zo služieb uvedených v písmene a) tohto článku;d) "nezákonné zariadenie" znamená každé vybavenie, softvér a/alebo zariadenie, navrhnuté alebo upravené tak, aby umožňovali prístup v zrozumiteľnej forme k jednej zo služieb uvedených v písmene a) tohto článku bez povolenia poskytovateľa služby.Článok 3PríjemcoviaTento dohovor sa vzťahuje na každú fyzickú alebo právnickú osobu ponúkajúcu chránenú službu v zmysle článku 2 písm. a) bez ohľadu na jej štátnu príslušnosť a bez ohľadu na to, či patrí, alebo nepatrí do právomoci jednej zo strán dohovoru.ODDIEL IIPROTIZÁKONNÉ ČINNOSTIČlánok 4PorušeniaZa protizákonné sa považuje vykonávanie nasledujúcich činností na území strany dohovoru:a) výroba alebo produkcia nezákonných zariadení na obchodné účely;b) dovoz nezákonných zariadení na obchodné účely;c) distribúcia nezákonných zariadení na obchodné účely;d) predaj alebo prenájom nezákonných zariadení na obchodné účely;e) vlastníctvo nezákonných zariadení na obchodné účely;f) inštalácia, údržba alebo výmena nezákonných zariadení na obchodné účely;g) obchodná propagácia, marketing alebo reklama nezákonných zariadení.Každá strana dohovoru môže kedykoľvek oznámiť vo vyhlásení adresovanom generálnemu tajomníkovi Rady Európy, že za protizákonné ustanoví aj iné činnosti ako tie, ktoré sú uvedené v prvom odseku tohto článku.ODDIEL IIISANKCIE A OPRAVNÉ PROSTRIEDKYČlánok 5Sankcie za protizákonné činnostiStrany dohovoru prijmú opatrenia s cieľom zabezpečiť, aby protizákonné činnosti uvedené v článku 4 podliehali trestným, správnym alebo iným sankciám. Tieto opatrenia sú účinné, odradzujúce a úmerné potenciálnemu vplyvu protizákonnej činnosti.Článok 6KonfiškáciaStrany dohovoru prijmú náležité opatrenia, ktoré by mohli byť nevyhnutné na zadržanie a konfiškáciu nezákonných zariadení alebo propagačného, marketingového alebo reklamného materiálu použitého na páchanie zločinu, ako aj konfiškáciu všetkých príjmov a finančných ziskov vyplývajúcich z protizákonnej činnosti.Článok 7Občianskoprávne konaniaStrany dohovoru prijmú opatrenia nevyhnutné na zabezpečenie toho, aby poskytovatelia chránených služieb, ktorých záujmy sú poškodzované protizákonnou činnosťou uvedenou v článku 4, mali prístup k primeraným opravným prostriedkom a aby mohli predovšetkým podať žaloby o odškodné a dosiahnuť súdny zákaz/príkaz alebo iné preventívne opatrenie, a prípadne požiadať o odstránenie nezákonných zariadení z obchodných kanálov.ODDIEL IVVYKONÁVANIE A ZMENY DOHOVORUČlánok 8Medzinárodná spoluprácaStrany dohovoru sa zaväzujú, že si budú navzájom poskytovať pomoc pri vykonávaní tohto dohovoru. Strany dohovoru si v súlade s ustanoveniami príslušných medzinárodných nástrojov o medzinárodnej spolupráci v trestnej alebo správnej oblasti a v súlade so svojimi vnútroštátnymi právnymi predpismi navzájom poskytnú čo najširšie opatrenia spolupráce pri vyšetrovaniach a súdnych konaniach v súvislosti s trestnými alebo správnymi porušeniami ustanovenými v súlade s týmto dohovorom.Článok 9Multilaterálne konzultácie1. Strany dohovoru pristúpia v lehote dvoch rokov od nadobudnutia platnosti tohto dohovoru a následne každé dva roky, a v každom prípade zakaždým, keď ich o to niektorá strana dohovoru požiada, k multilaterálnym konzultáciám v rámci Rady Európy s cieľom preskúmať uplatňovanie tohto dohovoru, ako aj možnosti jeho revízie alebo rozšírenia niektorých jeho ustanovení, najmä pokiaľ ide o pojmy vymedzené v článku 2. Tieto konzultácie sa uskutočnia na zasadnutiach zvolaných generálnym tajomníkom Rady Európy.2. Každá strana dohovoru môže byť na multilaterálnych konzultáciách zastúpená jedným alebo viacerými zástupcami. Každá strana dohovoru disponuje hlasovacím právom. Každý štát, ktorý je stranou dohovoru, disponuje jedným hlasom. Európske spoločenstvo uplatňuje svoje hlasovacie právo pri záležitostiach, ktoré patria do jeho právomoci, a počet jeho hlasov zodpovedá počtu jeho členských štátov, ktoré sú zmluvnými stranami tohto dohovoru. Európske spoločenstvo nehlasuje, ak sa hlasovanie vzťahuje na záležitosť, ktorá nepatrí do jeho právomoci.3. Každý štát uvedený v článku 12 ods. 1 alebo Európske spoločenstvo, ktoré nie je stranou tohto dohovoru, môžu byť na konzultačných zasadnutiach zastúpení pozorovateľom.4. Strany dohovoru po každej konzultácii predložia Výboru ministrov Rady Európy správu o konzultácii a o fungovaní tohto dohovoru a v prípade, že to považujú za potrebné, aj návrhy na zmenu dohovoru.5. S výhradou ustanovení tohto dohovoru strany dohovoru vypracujú rokovací poriadok konzultačných zasadnutí.Článok 10Zmeny1. Zmeny tohto dohovoru môže navrhnúť ktorákoľvek strana dohovoru.2. Každý návrh na zmenu sa oznámi generálnemu tajomníkovi Rady Európy, ktorý ho oznámi členským štátom Rady Európy, ostatným štátom, ktoré sú stranami Európskeho kultúrneho dohovoru, Európskemu spoločenstvu a každému nečlenskému štátu, ktorý pristúpil k tomuto dohovoru alebo ktorý bol vyzvaný na pristúpenie k tomuto dohovoru v súlade s ustanoveniami článku 13.3. Každá zmena navrhnutá v súlade s ustanoveniami predchádzajúceho odseku sa preskúma v lehote šiestich mesiacov od dátumu jej odovzdania generálnym tajomníkom počas multilaterálneho konzultačného zasadnutia alebo sa táto zmena môže prijať dvojtretinovou väčšinou štátov, ktoré ratifikovali dohovor.4. Znenie prijaté na multilaterálnom konzultačnom zasadnutí sa postúpi na schválenie výboru ministrov. Znenie zmeny sa po schválení odovzdá stranám dohovoru na prijatie.5. Každá zmena nadobudne účinnosť tridsiaty deň po tom, čo všetky strany dohovoru informovali generálneho tajomníka o jej prijatí.6. Výbor ministrov môže na základe odporúčania vydaného na multilaterálnom konzultačnom zasadnutí rozhodnúť väčšinou ustanovenou v článku 20 písm. d) Stanov Rady Európy a jednomyseľným hlasovaním zástupcov strán oprávnených zasadať vo výbore, že daná zmena nadobudne účinnosť s uplynutím dvojročnej lehoty od dátumu, ku ktorému bola odovzdaná na prijatie, okrem prípadov, keď niektorá strana dohovoru oznámila generálnemu tajomníkovi Rady Európy námietku voči nadobudnutiu účinnosti. Ak bola oznámená takáto námietka, zmena nadobudne účinnosť prvým dňom mesiaca nasledujúceho po dátume, ku ktorému strana dohovoru, ktorá námietku oznámila, uložila svoju listinu o prijatí u generálneho tajomníka Rady Európy.7. Pokiaľ bola zmena schválená výborom ministrov, no zatiaľ nenadobudla účinnosť v súlade s ustanoveniami odsekov 5 alebo 6, štát alebo Európske spoločenstvo nemôžu vyjadriť svoj súhlas so záväznosťou dohovoru bez toho, aby súčasne neprijali aj túto zmenu.Článok 11Vzťah k iným dohovorom alebo dohodám1. Tento dohovor nemá vplyv na práva a povinnosti vyplývajúce z multilaterálnych medzinárodných dohôd, ktoré upravujú osobitné oblasti.2. Strany dohovoru môžu medzi sebou uzavrieť bilaterálne alebo multilaterálne dohody týkajúce sa záležitostí regulovaných týmto dohovorom s cieľom doplniť alebo posilniť ustanovenia dohovoru, alebo s cieľom uľahčiť uplatňovanie zásad, na ktoré sa vzťahuje.3. Pokiaľ dve alebo viaceré strany dohovoru už uzavreli dohodu alebo zmluvu o záležitosti, na ktorú sa tento dohovor vzťahuje, alebo ak iným spôsobom upravili svoje vzájomné vzťahy v súvislosti s touto záležitosťou, budú mať možnosť uplatňovať namiesto tohto dohovoru uvedenú dohodu, zmluvu alebo dojednanie, ak uľahčujú medzinárodnú spoluprácu.4. Strany dohovoru, ktoré sú členskými štátmi Európskeho spoločenstva, uplatňujú vo vzájomných vzťahoch pravidlá Spoločenstva, takže pravidlá vyplývajúce z tohto dohovoru uplatňujú iba vtedy, keď konkrétnu záležitosť neupravuje žiadne pravidlo Spoločenstva.ODDIEL VZÁVEREČNÉ USTANOVENIAČlánok 12Podpis a nadobudnutie platnosti1. Tento dohovor je otvorený na podpis členským štátom Rady Európy a ostatným štátom, ktoré sú stranami Európskeho kultúrneho dohovoru, ako aj Európskemu spoločenstvu. Tieto štáty Európskeho spoločenstva môžu vyjadriť svoj súhlas so záväznosťou tohto dohovoru, a to:a) podpisom bez výhrady ratifikácie, prijatia alebo schválenia alebob) podpisom s výhradou ratifikácie, prijatia alebo schválenia, po ktorom bude nasledovať ratifikácia, prijatie alebo schválenie.2. Listiny o ratifikácii, prijatí alebo schválení budú uložené u generálneho tajomníka Rady Európy.3. Tento dohovor nadobudne platnosť prvým dňom mesiaca nasledujúceho po uplynutí troch mesiacov od dátumu, ku ktorému tri štáty vyjadrili svoj súhlas so záväznosťou tohto dohovoru v súlade s ustanoveniami predchádzajúceho odseku.4. Vo vzťahu ku každému signatárskemu štátu alebo Európskemu spoločenstvu, ktoré vyjadria neskôr svoj súhlas so záväznosťou dohovoru, tento dohovor nadobudne platnosť prvým dňom mesiaca nasledujúceho po uplynutí troch mesiacov od dátumu vyjadrenia ich súhlasu so záväznosťou dohovoru v súlade s ustanoveniami odseku 1.Článok 13Pristúpenie nečlenských štátov k dohovoru1. Po tom, čo tento dohovor nadobudne platnosť, Výbor ministrov Rady Európy bude môcť po konzultácii so stranami dohovoru vyzvať ktorýkoľvek štát, ktorý nie je uvedený v článku 12 ods. 1, aby pristúpil k tomuto dohovoru, rozhodnutím prijatým väčšinou ustanovenou článkom 20 písm. d) Stanov rady Európy a jednomyseľným hlasovaním zástupcov zmluvných štátov, ktorí sú oprávnení zasadať vo výbore.2. Vo vzťahu ku ktorémukoľvek pristupujúcemu štátu nadobudne dohovor platnosť prvým dňom mesiaca nasledujúceho po uplynutí troch mesiacov od dátumu, ku ktorému bola listina o pristúpení uložená u generálneho tajomníka Rady Európy.Článok 14Územné uplatňovanie1. Pri podpise alebo pri ukladaní listín o ratifikácii, prijatí, schválení alebo pristúpení môže ktorýkoľvek štát alebo Európske spoločenstvo určiť územie či územia, na ktoré sa bude tento dohovor vzťahovať.2. Každý štát alebo Európske spoločenstvo môže následne prostredníctvom vyhlásenia určeného generálnemu tajomníkovi Rady Európy kedykoľvek rozšíriť uplatňovanie tohto dohovoru na ktorékoľvek iné územie určené v tomto vyhlásení. Vo vzťahu k takémuto územiu nadobudne dohovor platnosť prvým dňom mesiaca nasledujúceho po uplynutí troch mesiacov od dátumu prijatia tohto vyhlásenia generálnym tajomníkom.3. Každé vyhlásenie uskutočnené podľa predchádzajúcich dvoch odsekov možno vo vzťahu ku ktorémukoľvek územiu určenému v takomto vyhlásení odvolať oznámením adresovaným generálnemu tajomníkovi Rady Európy. Toto odvolanie nadobudne účinnosť prvým dňom mesiaca nasledujúceho po uplynutí troch mesiacov od dátumu prijatia oznámenia generálnym tajomníkom.Článok 15VýhradyVoči tomuto dohovoru nie je možné vznášať žiadne výhrady.Článok 16Riešenie sporovV prípade, že medzi stranami dohovoru dôjde k sporom ohľadom interpretácie alebo uplatňovania tohto dohovoru, strany dohovoru sa budú snažiť o mierové vyriešenie sporu prostredníctvom rokovaní alebo akýmkoľvek iným mierovým spôsobom podľa vlastného uváženia vrátane možnosti predložiť spor na rozhodcovský súd, ktorý prijme rozhodnutia záväzné pre strany sporu.Článok 17Vypovedanie dohovoru1. Každá strana dohovoru môže tento dohovor kedykoľvek vypovedať formou oznámenia adresovaného generálnemu tajomníkovi Rady Európy.2. Takáto výpoveď nadobudne účinnosť prvým dňom mesiaca nasledujúceho po uplynutí troch mesiacov od dátumu prijatia oznámenia generálnym tajomníkom.Článok 18OznamovanieGenerálny tajomník Rady Európy oznámi členským štátom Rady Európy, ostatným štátom, ktoré sú stranami Európskeho kultúrneho dohovoru, Európskemu spoločenstvu a každému štátu, ktorý pristúpil k tomuto dohovoru:a) akýkoľvek podpis v súlade s článkom 12;b) uloženie každej listiny o ratifikácii, prijatí, schválení alebo pristúpení v súlade s článkami 12 a 13;c) každý dátum o nadobudnutí platnosti tohto dohovoru v súlade s článkami 12 a 13;d) každé vyhlásenie uskutočnené podľa článku 4;e) každý návrh na zmenu podľa článku 10;f) každý iný akt, oznámenie alebo informácie týkajúce sa tohto dohovoru.Na dôkaz toho dolu podpísané osoby, riadne splnomocnené na tento účel, podpísali tento dohovor.V Štrasburgu dvadsiateho štvrtého januára dvetisícjeden v angličtine a francúzštine, pričom obe znenia sú rovnako autentické, v jednom exemplári, ktorý bude uložený v archívoch Rady Európy. Generálny tajomník Rady Európy odovzdá overenú kópiu všetkým členským štátom Rady Európy, ostatným štátom, ktoré sú stranami Európskeho kultúrneho dohovoru, Európskemu spoločenstvu a každému štátu, ktorý bol vyzvaný na pristúpenie k tomuto dohovoru.--------------------------------------------------


title: 2013/106/EÚ: Rozhodnutie Európskej rady z  11. mája 2012 o preskúmaní zmeny a doplnenia zmlúv, ktoré navrhla írska vláda vo forme Protokolu o obavách írskeho ľudu týkajúcich sa Lisabonskej zmluvy, ktorý má byť pripojený k Zmluve o Európskej únii a Zmluve o fungovaní Európskej únie, zo strany konferencie zástupcov vlád členských štátov a o nezvolaní konventu#Protokol o obavách írskeho ľudu týkajúcich sa Lisabonskej zmluvy

text:
               2.3.2013

               SK

               Úradný vestník Európskej únie

               L 60/129

         ROZHODNUTIE EURÓPSKEJ RADY
   z 11. mája 2012
   o preskúmaní zmeny a doplnenia zmlúv, ktoré navrhla írska vláda vo forme Protokolu o obavách írskeho ľudu týkajúcich sa Lisabonskej zmluvy, ktorý má byť pripojený k Zmluve o Európskej únii a Zmluve o fungovaní Európskej únie, zo strany konferencie zástupcov vlád členských štátov a o nezvolaní konventu
   (2013/106/EÚ)
   EURÓPSKA RADA,
   so zreteľom na Zmluvu o Európskej únii, a najmä na jej článok 48 ods. 3,
   so zreteľom na návrh na zmenu a doplnenie zmlúv, ktorý Rade 20. júla 2011 predložila írska vláda a ktorý Rada 12. októbra 2011 predložila Európskej rade,
   so zreteľom na súhlas Európskeho parlamentu s nezvolaním konventu (1),
   so zreteľom na stanovisko Európskeho parlamentu (2),
   po informovaní národných parlamentov o návrhu,
   so zreteľom na stanovisko Európskej komisie (3),
   keďže:

               (1)

               Hlavy štátov alebo predsedovia vlád 27 členských štátov Európskej únie zasadajúci v Európskej rade 18. – 19. júna 2009 prijali rozhodnutie o obavách írskeho ľudu týkajúcich sa Lisabonskej zmluvy a vyhlásili, že v čase uzavretia nasledujúcej zmluvy o pristúpení uvedú ustanovenia uvedeného rozhodnutia v protokole, ktorý sa v súlade s príslušnými ústavnými požiadavkami pripojí k Zmluve o Európskej únii (ďalej len „Zmluva o EÚ“) a Zmluve o fungovaní Európskej únie (ďalej len „ZFEÚ“).

               (2)

               Írska vláda 20. júla 2011 v súlade s článkom 48 ods. 2 prvou vetou Zmluvy o EÚ predložila návrh na zmenu a doplnenie zmlúv vo forme Protokolu o obavách írskeho ľudu týkajúcich sa Lisabonskej zmluvy.

               (3)

               Rada 12. októbra 2011 v súlade s článkom 48 ods. 2 treťou vetou Zmluvy o EÚ predložila návrh írskej vlády Európskej rade. Informovala o ňom aj národné parlamenty.

               (4)

               Európska rada na zasadnutí, ktoré sa konalo 23. októbra 2011, v súlade s článkom 48 ods. 3 prvým pododsekom Zmluvy o EÚ rozhodla o konzultácii navrhovaných zmien a doplnení s Európskym parlamentom a Komisiou. V súlade s článkom 48 ods. 3 druhým pododsekom Zmluvy o EÚ sa tiež rozhodla požiadať Európsky parlament o súhlas s nezvolaním konventu, pretože podľa jej názoru nie je zvolanie konventu odôvodnené rozsahom navrhovaných zmien a doplnení.

               (5)

               Európsky parlament zaujal 18. apríla 2012 k navrhovaným zmenám a doplneniam kladné stanovisko. Vyslovil aj súhlas s tým, aby sa nezvolal konvent, pretože jeho zvolanie nie je odôvodnené rozsahom navrhovaných zmien a doplnení. Komisia 4. mája 2012 zaujala k navrhovaným zmenám a doplneniam kladné stanovisko.

               (6)

               Je preto vhodné, aby Európska rada v súlade s článkom 48 ods. 3 druhým pododsekom Zmluvy o EÚ rozhodla, že konferencia zástupcov vlád členských štátov by mala preskúmať zmeny a doplnenia, ktoré navrhla írska vláda, aby Európska rada vymedzila mandát konferencie a rozhodla o nezvolaní konventu,

         PRIJALA TOTO ROZHODNUTIE:
   Článok 1
   Európska rada týmto rozhodla, že konferencia zástupcov vlád členských štátov preskúma zmeny a doplnenia navrhnuté írskou vládou vo forme Protokolu o obavách írskeho ľudu týkajúcich sa Lisabonskej zmluvy, ktorý sa má pripojiť k Zmluve o Európskej únii a Zmluve o fungovaní Európskej únie, v znení, ktoré je pripojené k tomuto rozhodnutiu a ktoré bude predstavovať mandát uvedenej konferencie. Vzhľadom na rozsah navrhovaných zmien a doplnení sa konvent podľa článku 48 ods. 3 Zmluvy o Európskej únii nezvolá.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 11. mája 2012

            Za Európsku radu

            predseda

         H. VAN ROMPUY

      (1)  Súhlas z 18. apríla 2012 (zatiaľ neuverejnený v úradnom vestníku).

      (2)  Stanovisko z 18. apríla 2012 (zatiaľ neuverejnené v úradnom vestníku).

      (3)  Stanovisko zo 4. mája 2012 (zatiaľ neuverejnené v úradnom vestníku).

      PROTOKOL
      o obavách írskeho ľudu týkajúcich sa Lisabonskej zmluvy
      BELGICKÉ KRÁĽOVSTVO,
      BULHARSKÁ REPUBLIKA,
      ČESKÁ REPUBLIKA,
      DÁNSKE KRÁĽOVSTVO,
      SPOLKOVÁ REPUBLIKA NEMECKO,
      ESTÓNSKA REPUBLIKA,
      ÍRSKO,
      HELÉNSKA REPUBLIKA
      ŠPANIELSKE KRÁĽOVSTVO,
      FRANCÚZSKA REPUBLIKA,
      TALIANSKA REPUBLIKA,
      CYPERSKÁ REPUBLIKA,
      LOTYŠSKÁ REPUBLIKA,
      LITOVSKÁ REPUBLIKA,
      LUXEMBURSKÉ VEĽKOVOJVODSTVO,
      MAĎARSKO,
      MALTA,
      HOLANDSKÉ KRÁĽOVSTVO,
      RAKÚSKA REPUBLIKA,
      POĽSKÁ REPUBLIKA,
      PORTUGALSKÁ REPUBLIKA,
      RUMUNSKO,
      SLOVINSKÁ REPUBLIKA,
      SLOVENSKÁ REPUBLIKA,
      FÍNSKA REPUBLIKA,
      ŠVÉDSKE KRÁĽOVSTVO,
      SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,
      ďalej len „VYSOKÉ ZMLUVNÉ STRANY“,
      PRIPOMÍNAJÚC rozhodnutie hláv štátov alebo predsedov vlád 27 členských štátov Európskej únie, ktorí sa zišli na zasadnutí Európskej rady 18. – 19. júna 2009, o obavách írskeho ľudu týkajúcich sa Lisabonskej zmluvy;
      PRIPOMÍNAJÚC vyhlásenie hláv štátov a predsedov vlád, ktorí sa zišli na zasadnutí Európskej rady 18. – 19. júna 2009, že v čase uzavretia nasledujúcej zmluvy o pristúpení uvedú ustanovenia uvedeného rozhodnutia v protokole, ktorý sa v súlade s príslušnými ústavnými požiadavkami pripojí k Zmluve o Európskej únii a Zmluve o fungovaní Európskej únie;
      BERÚC NA VEDOMIE podpísanie zmluvy medzi vysokými zmluvnými stranami a Chorvátskou republikou o pristúpení Chorvátska k Európskej únii zo strany vysokých zmluvných strán;
      SA DOHODLI NA týchto ustanoveniach, ktoré sa pripoja k Zmluve o Európskej únii a Zmluve o fungovaní Európskej únie:
      HLAVA I

         PRÁVO NA ŽIVOT, RODINA A VZDELANIE

      Článok 1
      Žiadne ustanovenie Lisabonskej zmluvy, ktorou sa priznáva Charte základných práv Európskej únie právny štatút, ani žiadne ustanovenie uvedenej zmluvy týkajúce sa priestoru slobody, bezpečnosti a spravodlivosti sa nedotýka rozsahu a uplatniteľnosti ochrany práva na život podľa článku 40.3.1, 40.3.2 a 40.3.3, ochrany rodiny podľa článku 41 a ochrany práv v súvislosti so vzdelaním podľa článku 42 a článku 44.2.4 a 44.2.5 ustanovených ústavou Írska.
      HLAVA II

         ZDAŇOVANIE

      Článok 2
      Žiadne ustanovenie v Lisabonskej zmluve žiadnym spôsobom a pre žiaden členský štát nemení rozsah ani pôsobnosť právomocí Európskej únie v oblasti daní.
      HLAVA III

         BEZPEČNOSŤ A OBRANA

      Článok 3
      Činnosť Únie na medzinárodnej scéne sa spravuje zásadami demokracie, právneho štátu, univerzálnosti a nedeliteľnosti ľudských práv a základných slobôd, zásadou zachovávania ľudskej dôstojnosti, zásadami rovnosti a solidarity a dodržiavajú sa pri nej zásady Charty Organizácie Spojených národov a medzinárodného práva.
      Spoločná bezpečnostná a obranná politika Únie je neoddeliteľnou súčasťou spoločnej zahraničnej a bezpečnostnej politiky a zabezpečuje Únii operačnú schopnosť na uskutočňovanie misií mimo Únie na udržanie mieru, predchádzanie konfliktom a posilňovanie medzinárodnej bezpečnosti v súlade so zásadami Charty Organizácie Spojených národov.
      Nie je ňou dotknutá bezpečnostná a obranná politika žiadneho členského štátu vrátane Írska ani ňou nie sú dotknuté povinnosti žiadneho členského štátu.
      Lisabonskou zmluvou nie je ovplyvnená ani dotknutá tradičná írska politika vojenskej neutrality.
      Bude na rozhodnutí členských štátov vrátane Írska, aby konajúc v duchu solidarity a bez toho, aby bola dotknutá tradičná politika vojenskej neutrality, stanovili povahu pomoci alebo podpory, ktorú poskytnú členskému štátu, ktorý sa stal objektom teroristického útoku alebo obeťou ozbrojenej agresie na svojom území.
      Každé rozhodnutie vedúce k spoločnej obrane si bude vyžadovať jednomyseľné rozhodnutie Európskej rady. Prijatie alebo neprijatie spoločnej obrany bude záležitosťou členských štátov vrátane Írska, o ktorej rozhodnú v súlade s ustanoveniami Lisabonskej zmluvy a v súlade so svojimi príslušnými ústavnými požiadavkami.
      Žiadnym ustanovením v tejto hlave nie je ovplyvnená ani dotknutá pozícia, ani politika žiadneho iného členského štátu v oblasti bezpečnosti a obrany.
      Každý členský štát taktiež v súlade s ustanoveniami Lisabonskej zmluvy a akýmikoľvek vnútornými právnymi požiadavkami rozhodne o tom, či sa bude podieľať na stálej štruktúrovanej spolupráci, alebo na činnosti Európskej obrannej agentúry.
      V Lisabonskej zmluve sa neustanovuje vytvorenie európskej armády ani branná povinnosť voči žiadnemu vojenskému zoskupeniu.
      Lisabonská zmluva nemá vplyv na právo Írska ani žiadneho iného členského štátu stanoviť povahu a výšku svojich výdavkov na obranu a bezpečnosť a povahu svojich obranných spôsobilostí.
      O účasti alebo neúčasti na akejkoľvek vojenskej operácii sa rozhodne Írsko alebo akýkoľvek iný členský štát v súlade so svojimi vnútornými právnymi požiadavkami.
      HLAVA IV

         ZÁVEREČNÉ USTANOVENIA

      Článok 4
      Tento protokol zostáva otvorený na podpis pre vysoké zmluvné strany do 30. júna 2012.
      Vysoké zmluvné strany a v prípade, že tento protokol nenadobudol platnosť do dátumu pristúpenia Chorvátskej republiky k Európskej únii, aj Chorvátska republika, ratifikujú tento protokol v súlade so svojimi príslušnými ústavnými požiadavkami. Ratifikačné listiny sa uložia u vlády Talianskej republiky.
      Tento protokol nadobúda platnosť, pokiaľ je to možné, 30. júna 2013 za predpokladu, že boli uložené všetky ratifikačné listiny, alebo ak sa tak nestane, prvým dňom mesiaca nasledujúcom po uložení ratifikačnej listiny tým členským štátom, ktorý vykoná tento úkon ako posledný.
      Článok 5
      Tento protokol, vyhotovený v jedinom origináli v anglickom, bulharskom, českom, dánskom, estónskom, fínskom, francúzskom, gréckom, holandskom, írskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické, sa uloží v archívoch vlády Talianskej republiky, ktorá odovzdá overenú kópiu vládam všetkých ostatných členských štátov.
      Akonáhle začne byť Chorvátska republika viazaná týmto protokolom podľa článku 2 aktu o podmienkach pristúpenia Chorvátskej republiky, chorvátske znenie tohto protokolu, ktoré je rovnako autentické ako znenia uvedené v prvom odseku, sa tiež uloží v archívoch vlády Talianskej republiky, ktorá odovzdá overenú kópiu vládam všetkých ostatných členských štátov.

         NA DÔKAZ TOHO splnomocnení zástupcovia podpísali tento protokol.
         Съставено в Брюксел на тринадесети юни две хиляди и дванадесета година.
         Hecho en Bruselas, el trece de junio de dos mil doce.
         V Bruselu dne třináctého června dva tisíce dvanáct.
         Udfærdiget i Bruxelles den trettende juni to tusind og tolv.
         Geschehen zu Brüssel am dreizehnten Juni zweitausendzwölf.
         Kahe tuhande kaheteistkümnenda aasta juunikuu kolmeteistkümnendal päeval Brüsselis.
         Έγινε στις Βρυξέλλες, στις δέκα τρεις Ιουνίου δύο χιλιάδες δώδεκα.
         Done at Brussels on the thirteenth day of June in the year two thousand and twelve.
         Fait à Bruxelles, le treize juin deux mille douze.
         Arna dhéanamh sa Bhruiséil, an tríú lá déag de Mheitheamh an bhliain dhá mhíle agus a dó dhéag.
         Fatto a Bruxelles, addì tredici giugno duemiladodici.
         Briselē, divi tūkstoši divpadsmitā gada trīspadsmitajā jūnijā.
         Priimta du tūkstančiai dvyliktų metų birželio tryliktą dieną Briuselyje.
         Kelt Brüsszelben, a kétezer-tizenkettedik év június havának tizenharmadik napján.
         Magħmul fi Brussell, fit-tlettax-il jum ta’ Ġunju tas-sena elfejn u tnax.
         Gedaan te Brussel, de dertiende juni tweeduizend twaalf.
         Sporządzono w Brukseli dnia trzynastego czerwca roku dwa tysiące dwunastego.
         Feito em Bruxelas, em treze de junho de dois mil e doze.
         Întocmit la Bruxelles la treisprezece iunie două mii doisprezece.
         V Bruseli dňa trinásteho júna dvetisícdvanásť.
         V Bruslju, dne trinajstega junija leta dva tisoč dvanajst.
         Tehty Brysselissä kolmantenatoista päivänä kesäkuuta vuonna kaksituhattakaksitoista.
         Som skedde i Bryssel den trettonde juni tjugohundratolv.

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.
            Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

            За Република България

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            Magyarország részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland